ขอสอบถามหน่อยค่ะ ประจำเดือนเดือนที่แล้วมาวันที่ 8-14 แล้วมีมีอะไรกับแฟนโดยการใส่ถุงยางวันที่ 17 ค่ะ แต่พึ่งรู้ว่าถุงยางขาดตอนทำกิจเสร็จแล้ว หลังจากนั้นภายในหนึ่งชั่วโมงก็รีบซื้อยาคุมฉุกเฉินมากินค่ะยี่ห้อ maple forte หลังจากกินยาคุม 4-5 วันก็มีเลือดออกมา (คาดว่าผลค้างเคียง) แล้วในวันที่ 2 กุมภา ที่ผ่านก็มีเลือดออกตอนแรกๆเป็นสีน้ำตาลอ่อนๆมากๆปนแดงนิดๆ ออกมานิดหน่อยทั้งวัน ส่วนวันที่ 3-4 เป็นเลือดสีดำๆน้ำตาลเลยค่ะ ออกมาเยอะแต่ก็ไม่เท่าตอนมีประจำเดือนค่ะ วันที่ 5 ก็มีบ้างนิดหน่อยแต่ก็น้อยมากๆค่ะ จริงๆประจำเดือนวันแรกควรจะมาช่วง 7-10 เดือนนี้ เพราะรอบเดือนประมาณนี้ (บวกลบไม่เกิน 2 วัน) แต่ดันมีเลือดออกมาก่อนค่ะ จากข้อมูลข้างต้นอยากทราบว่าอาการเหมือนเลือดล้างหน้าเด็กไหมคะคุณ? หรือมันน่าจะคือประจำเดือนคะ ตอนนี้ปวดท้องหน่วงๆแต่ประจำเดือนเดือนนี้ก็ยังไม่มาเลยค่ะ ขอบล่วงหน้าค่ะ
สวัสดีค่ะ หากประจำเดือนมาวันที่8ม.ค. แล้วได้มีเพศสัมพันธ์ในวันที่17ม.ค. ถือว่าไม่ใช่ระยะปลอดภัย ซึ่งหากถุงยางอนามัยขาด ก็จะมีโอกาสตั้งครรภ์ได้ อย่างไรก็ตาม หากได้ทานยาคุมฉุกเฉินป้องกัน ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะและหลังจากที่ทานยาไป4-5วัน ได้มีเลือดออกมา น่าจะเป็นเลือดที่เกิดจากผลของยา ไม่ใช่ประจำเดือน เพราะไม่ได้อยู่ในช่วงวันที่ที่ประจำเดือนควรจะมาสำหรับเลือดที่ออกในวันที่2-5ก.พ. ก็น่าจะเป็นประจำเดือนได้ เพราะมีระยะห่างจากรอบเดือนที่แล้ว25วัน ซึ่งถือเป็นระยะห่างระหว่างรอบเดือนที่ปกติดี แต่การที่มาเร็วกว่าปกติ ก็ถือเป็นผลจากยาคุมฉุกเฉินได้ ทั้งนี้ ไม่น่าใช่เลือดล้างหน้าเด็ก เพราะเลือดล้างหน้าเด็กนั้น มักจะออกเพียง1-2วันค่ะอย่างไรก็ตาม หากจะให้แน่นอนว่ามีการตั้งครรภ์หรือไม่ ก็อาจลองตรวจหาการตั้งครรภ์ดู ซึ่งหากตรวจไม่พบ ก็แสดงว่าไม่ได้มีการตั้งครรภ์เกิดขึ้น ส่วนประจำเดือนในรอบต่อไป ก็น่าจะมาในช่วงต้นเดือน มี.ค.หรือปลายเดือน ก.พ. ก็ได้ค่ะ